ຄວາມ​ຮຸນ​ແຮງ​ໃນ ຢູ​ເຄ​ຣນ ສາ​ມາດ​ຢຸດ​ໄດ້ "ພາຍ​ໃນ​ສອງ​ ສາມ​ຊົ່​ວ​ໂມງ"
ຜູ້ທີ່ມີອຳນາດທີ່ໃນການຢຸດຄວາມຂັດແຍ້ງ, ຜູ້ທີ່ໄດ້ເຊັນຂໍ້ຕົກລົງ ມິນສ (Minsk) ນັ້ນ, ສາມາດ ເຮັດໃຫ້ມັນເກີດຂຶ້ນໄດ້ ພາຍໃນບໍ່ເທົ່າໃດຊົ່ວໂມງ.
ຮອງຫົວໜ້າຂອງຄະນະສິ້ງຊອມ ທີ່ກຳລັງຈະພົ້ນຈາກຕຳແໜ່ງ ຂອງອົງການ ຄວາມ ປອດໄພ ແລະ ການຮ່ວມມື ຢູໂຣບ ຫຼື OSCE ກ່າວວ່າ ສະຖິຕິ ທີ່ໄດ້ເກັບກຳມາໃໝ່ ພິສູດໃຫ້ເຫັນວ່າ ການຂາດຄວາມມຸ່ງໝັ້ນທາງການເມືອງ ແມ່ນສິ່ງດຽວ ທີ່ເຮັດໃຫ້ການ ແຜ່ລະບາດຂອງຄວາມຮຸນແຮງໃນແຕ່ລະມື້ ສືບຕໍ່ ເອົາຊີວິດຂອງຄົນໃນພາກຕາເວັນ ອອກຂອງ ຢູເຄຣນ ທີ່ຖືກຄວບຄຸມໂດຍ ຣັດເຊຍ ທ່ານ ອາເລັກແຊນເດີ ຮັກ (Alexander Hug), ຜູ້ທີ່ຕຳແໜ່ງເຊິ່ງມີກຳນົດ 10 ປີ ຂອງ ເພິ່ນຈະໝົດອາຍຸລົງໃນເດືອນນີ້ນັ້ນ, ຍັງໄດ້ກ່າວວ່າ ຜູ້ທີ່ມີອຳນາດທີ່ໃນການຢຸດຄວາມ ຂັດແຍ້ງ, ຜູ້ທີ່ໄດ້ເຊັນຂໍ້ຕົກລົງ ມິນສ (Minsk) ນັ້ນ, ສາມາດເຮັດໃຫ້ມັນເກີດຂຶ້ນໄດ້ ພາຍໃນບໍ່ເທົ່າໃດຊົ່ວໂມງ ທ່ານ ຮັກ ໄດ້ກ່າວຕໍ່ວີໂອເອ ພະແນກ ຢູເຄຣນ ວ່າ “ດຽວນີ້ 14 ເທື່ອແລ້ວ, ທີ່ທັງສອງ ຝ່າຍໄດ້ຕົກລົງທີ່ຈະທຳການຢຸດຍິງຮ່ວມກັນ, ແລະ ທຸກຄັ້ງທີ່ສິ່ງໄດ້ເກີດຂຶ້ນ, ການລະ ເມີດການຢຸດຍິງໃນແຕ່ລະມື້ ກໍໄດ້ຫຼຸດລົງ ຈາກພັນກວ່າຄັ້ງເປັນໜ້ອຍກວ່າ 10 ຄັ້ງ, ແລະ ນັ້ນແມ່ນພາຍໃນພຽງມື້ດຽວ ສະນັ້ນ ພາກສ່ວນເຕັກນິກທາງທະຫານຂອງຄວາມ ຂັດແຍ້ງນີ້ ຈຶ່ງສາມາດສິ້ນສຸດລົງໄດ້ພາຍໃນບໍ່ເທົ່າໃດຊົ່ວໂມງ ຂ້າມຄືນ, ແລະ ນີ້ບໍ່ ແມ່ນການຄາດເດົາ ພວກເຮົາມີຫຼັກຖານມັນ ໃນສະຖິຕິຂອງພວກເຮົາ ອີງຕາມການ ສຳຫຼວດ ທີ່ໄດ້ເຮັດຂຶ້ນ ຫຼັງຈາກການຕົກລົງຄືນໃໝ່ ” ເຖິງແມ່ນລາຍງານຕ່າງໆຂອງອົງການ OSCE ປົກກະຕິ ຈະເປີດເຜີຍວ່າ ຝ່າຍໃດໄດ້ ຍຸແຍ່ໃຫ້ເກີດຄວາມຮຸນແຮງໃນແຕ່ລະຄັ້ງນັ້ນ, ທ່ານ ຮັກ ໄດ້ກ່າວວ່າ ຂໍ້ມູນຍັງໄດ້ສະ ແດງໃຫ້ເຫັນວ່າ ການກ່າວໂທດກັນ ແມ່ນບໍ່ມີປະໂຫຍດຫຍັງ ທ່ານໄດ້ກ່າວວ່າ “ໃນເອກະສານທາງການນັ້ນ, ລາຍງານຂອງພວກເຮົາສະແດງໃຫ້ ເຫັນວ່າ ການລະເມີດພວກນີ້ ແມ່ນໄດ້ເກີດຂຶ້ນຢູ່ໃສ ແລະ ໂດຍໃຜ ເມື່ອພວກເຮົາເຫັນ ອາວຸດຈຳນວນຫຼາຍໃນຂົງເຂດທີ່ມັນບໍ່ຄວນມີ ແລະ ພວກເຮົາຫຼາຍພັນຢ່າງໃນປີນີ້ປີ ດຽວ, 45 ເປີເຊັນໃນຂົງເຂດທີ່ຖືກຄວບຄຸມໂດຍລັດຖະບານ ຢູເຄຣນ ແລະ 55 ເປີເຊັນ ໃນຂົງເຂດທີ່ຖືກຄວບຄຸມໂດຍພວກແບ່ງແຍກດິນແດນ ເຊິ່ງໄດ້ຮັບການໜູນຫຼັງໂດຍ ຣັດເຊຍ ນັ້ນ ມັນເຫັນໄດ້ຊັດ ໂດຍບໍ່ມີຂໍ້ສົງໄສວ່າ ຜູ້ໃດຮັບຜິດຊອບສຳລັບລົດຖັງ, ປືນ ຄົກ, ລະບົບຍິງລູກສອນໄຟຫຼາຍລູກພວກນີ້, ຍ້ອນພວກເຮົາໄດ້ເຫັນມັນ ແລະ ອະທິ ບາຍມັນ ໃນລາຍງານຂອງພວກເຮົາ, ແລະ ອີກຄັ້ງນຶ່ງ ອຸປະກອນດັ່ງກ່າວນັ້ນ ແມ່ນບໍ່ ເຄື່ອນຍ້າຍໄປໃສ ”